การประกอบธุรกิจของแต่ละสายผลิตภัณฑ์

ผลิตภัณฑ์ของบริษัทและบริษัทย่อยของบริษัทที่ดำเนินธุรกิจค้าและพัฒนาอสังหาริมทรัพย์
(ธานนท์พร็อพเพอร์ตี้ฯ และ อัลลาย เทคโนโลยีฯ)ได้แก่
ที่ดินในโครงการที่บริษัทและบริษัทย่อยดังกล่าว ได้พัฒนาขึ้นเพื่อขาย
โดยเน้นการพัฒนาที่ดินเพื่อที่อยู่อาศัย ได้แก่ บ้านเดี่ยว บ้านแฝด , ทาวน์เฮาส์ และคอนโดมิเนียม
เป็นหลัก พร้อมด้วยสิ่งอำนวยความสะดวกต่างๆ โดยรายได้จากการขายอสังหาริมทรัพย์
ตามงบการเงินรวมของบริษัทและบริษัทย่อยในปี2552, 2551 และ 2550 คิดเป็นสัดส่วนร้อยละ
81.18 , 83.42 และร้อยละ 78.88 ของรายได้ของบริษัท ตามลำดับ นอกจากนี้
บริษัทยังรับบริหารโครงการให้กับโครงการอสังหาริมทรัพย์ ภายใต้เครื่องหมายการค้า
“กฤษดามหานคร” แต่รายได้จากการรับบริหารโครงการนั้นมีจำนวนไม่มากนัก
รายการดังกล่าวจึงแสดงอยู่ในงบการเงินเป็นรายได้จากการจัดการธุรกิจ

1.  ธุรกิจขายอสังหาริมทรัพย์

3.1.1 ลักษณะผลิตภัณฑ์

บริษัท และกลุ่มบริษัทย่อยของบริษัท ได้แก่ ธานนท์ พร็อพเพอร์ตี้ฯ และ อัลลาย เทคโนโลยีฯ
(“กลุ่มธุรกิจพัฒนาอสังหาริมทรัพย์”)
ดำเนินธุรกิจค้าและพัฒนาอสังหาริมทรัพย์โดยเน้นการพัฒนาอสังหาริมทรัพย์เพื่อที่อยู่อาศัยเป็นหลัก
ทั้งในรูปแบบของบ้านเดี่ยว บ้านแฝด ทาวน์เฮ้าส์ และ คอนโดมิเนียม
พร้อมสิ่งอำนวยความสะดวกต่างๆ บริการที่บริษัทและกลุ่มบริษัทย่อยของบริษัท ให้กับลูกค้านั้น
ครอบคลุมตั้งแต่การจัดสรรพื้นที่ดิน การออกแบบสิ่งปลูกสร้าง ไปจนถึงบริการต่างๆ
เพื่อเพิ่มมูลค่าแก่ที่ดิน ทั้งนี้ลักษณะรูปแบบของบ้านและโครงการ จะถูกกำหนดให้เหมาะสมกับทำเล
สถานที่ และลักษณะลูกค้ากลุ่มเป้าหมาย

กลุ่มธุรกิจพัฒนาอสังหาริมทรัพย์ ดำเนินการพัฒนาที่ดินโดยการจัดหาและรวบรวมที่ดินให้เป็นผืนใหญ่
แล้วนำมาแบ่งจัดสรรเป็นแปลงๆ
ตลอดจนพัฒนาให้มีถนนและระบบสาธารณูปโภคครบถ้วนก่อนขายแก่ผู้ซื้อรายย่อย
ซึ่งงานพัฒนาสาธารณูปโภคโครงการในเบื้องต้นนั้น ได้แก่ งานถมดินแปลงที่ดินและแนวถนน
งานบดอัดลูกรังและหินคลุกถนน งานถนนคอนกรีต งานวางคันหินและทางเท้า งานไฟฟ้า
(ปักเสา/พาดสาย) งานตกแต่งภูมิทัศน์, งานซุ้มโครงการ/สโมสรและสระว่ายน้ำ เป็นต้น

สำหรับงานด้านสาธารณูปโภคและบริการสาธารณะนั้น ปัจจุบัน
บริษัทในกลุ่มธุรกิจพัฒนาอสังหาริมทรัพย์แต่ละบริษัท เป็นผู้ดูแลงานด้านดังกล่าวของโครงการ
เว้นแต่งานบริหารสโมสรและสระว่ายน้ำ จะเปิดให้บริษัทอื่นเช่าและบริหารงาน
เพื่อให้บริการแก่ลูกค้าในโครงการ อย่างไรก็ดี ณ วันที่ 6 มิถุนายน 2545
กระทรวงมหาดไทยได้ออกกฎกระทรวงว่าด้วยการขอจดทะเบียนจัดตั้ง การบริหาร การควบกิจการ
และ การยกเลิกนิติบุคคลหมู่บ้านจัดสรร พ.ศ. 2545 (รก.2545/46ก/17/17 มิถุนายน 2545)
ซึ่งกฎกระทรวงดังกล่าวมีผลให้พระราชบัญญัติการจัดสรรที่ดิน พ.ศ. 2543 มีความสมบูรณ์มากขึ้น
ทั้งนี้
พระราชบัญญัติดังกล่าวได้ระบุว่าผู้จัดสรรที่ดินจะพ้นจากหน้าที่บำรุงรักษาสาธารณูปโภคเมื่อได้จัดตั้ง
”นิติบุคคลหมู่บ้านจัดสรร” หรือ นิติบุคคลตามกฎหมายอื่นเพื่อรับโอนทรัพย์สินดังกล่าวไปดูแลรักษา
ภายในเวลาที่ผู้จัดสรรที่ดินกำหนด
หรือได้รับอนุญาตจากคณะกรรมการจัดสรรที่ดินกรุงเทพมหานครและคณะกรรมการจัดสรรที่ดินจังหวัดให้ดำเนินการใดๆ
เพื่อบำรุงรักษาสาธารณูปโภค หรือ โอนทรัพย์สินดังกล่าวให้เป็นสาธารณประโยชน์
ดังนั้นการจัดตั้งนิติบุคคลหมู่บ้านจัดสรรตามกฎกระทรวงนั้นจะช่วยลดภาระของกลุ่มธุรกิจพัฒนาอสังหาริมทรัพย์ในการดูแลสาธารณูปโภคและบริการสาธารณะ

  โครงการที่กลุ่มธุรกิจพัฒนาอสังหาริมทรัพย์ดำเนินการอยู่ในปัจจุบัน มีดังต่อไปนี้

+-------------+-----+---------+-----------+--------------------------+
| โครงการ     | เ   | ทำเล    | ประ       | จุดเด่นของโครงการ          |
|             | จ้าข |         | เภทสินค้าที่ม |                          |
|             | องโ |         | ีในโครงการ |                          |
|             | ครง |         |           |                          |
|             | การ |         |           |                          |
+=============+=====+=========+===========+==========================+
| กฤษดา มารีน่า | บ   | ถนน     | -   บ     | -                        |
| (โครงการ    | ริษัท | ปิ่นเกล้า- | ้านพร้อมที่ดิน | โครงการอยู่ติดกับแม่น้ำนครชัยศรี |
| 27)         |     | นครชัยศรี |           |                          |
|             |     |         | -         |   ทำให้ได้บรรยากาศมารีน่าแท้ๆ |
|             |     | ทางเข   |   ที่ดินเปล่า |     ริมแม่น้ำนครชัยศรี        |
|             |     | ้าวัดไร่ขิง |           |                          |
|             |     |         |           | -   การคมนาคมสะดวก       |
|             |     |         |           |     เนื่องจากมีระบบโครง     |
|             |     |         |           | ข่ายคมนาคมที่เสร็จสมบูรณ์รองรับ |
|             |     |         |           |     ทั้งทางยกระดับบรมราชชนนี |
|             |     |         |           |                          |
|             |     |         |           |  และโครงการถนนกาญจนาภิเษก |
+-------------+-----+---------+-----------+--------------------------+
| กฤษดาซิต     | บ   | ถนน     | -   บ     | -   การคมนาคมสะดวก       |
| ี้เลคแอนด์พาร์ค | ริษัท | เทพารักษ์ | ้านพร้อมที่ดิน |     เนื่องจา               |
| (โครงการ    |     | กม.16   |           | กโครงการตั้งอยู่ติดถนนเทพารักษ์ |
| 30)         |     |         | -         |     ใกล้ทางด่วน, ถนน       |
|             |     | ต       |   ที่ดินเปล่า |     วงแหวนรอบนอก         |
|             |     | .บางปลา |           |     มอเตอร์เวย์            |
|             |     | อ.บางพลี |           |     และสนามบินหนองงูเห่า    |
|             |     | จ.สมุท   |           |                          |
|             |     | รปราการ |           | -                        |
|             |     |         |           |    เป็นทำเลที่มีศักยภาพที่จะขยา |
|             |     |         |           | ยตัวต่อไปอย่างรวดเร็วในอนาคต |
|             |     |         |           |     เพื่อรอง               |
|             |     |         |           | รับการเปิดใช้สนามบินหนองงูเห่า |
|             |     |         |           |     ที่อยู่ห่างเพียงไม่กี่นาที     |
|             |     |         |           |                          |
|             |     |         |           | -   ไม่แออัด               |
|             |     |         |           |                          |
|             |     |         |           |   ด้วยการออกแบบภายใต้แนวคิด |
|             |     |         |           |     “ลดพื้นที่ขาย            |
|             |     |         |           |     ขยายพื้นที่พักผ่อน”        |
|             |     |         |           |                          |
|             |     |         |           | พร้อมพื้นที่ส่วนกลางมากถึงร้อยละ |
|             |     |         |           |     40                   |
|             |     |         |           |                          |
|             |     |         |           | ของพื้นที่รวมทั้งหมดของโครงการ |
|             |     |         |           |                          |
|             |     |         |           | -   เป็นโครงการที่มี 2       |
|             |     |         |           |     บรรยากาศ             |
|             |     |         |           |                          |
|             |     |         |           |   โดยลูกค้าสามารถเลือกทำเลใ |
|             |     |         |           | นการสร้างบ้านระหว่างทำเลสวน |
|             |     |         |           |     (Park Zone)          |
|             |     |         |           |     ซึ่งจะได้บ              |
|             |     |         |           | รรยากาศความร่มรื่นจากสวนสวย |
|             |     |         |           |     หรือ ทำเลทะเลสาบ      |
|             |     |         |           |     (Lake Zone)          |
|             |     |         |           |     ซึ่งจ                  |
|             |     |         |           | ะได้บรรยากาศสดชื่นริมทะเลสาบ |
|             |     |         |           |                          |
|             |     |         |           | -   ก                    |
|             |     |         |           | ารออกแบบให้รูปแบบของบ้านสวย |
|             |     |         |           |     มีสไตล์                |
|             |     |         |           |     และให้พื้นที่ใช้สอยที่มากกว่า |
+-------------+-----+---------+-----------+--------------------------+
| -   The     | บ   | ถนน     | -         | -   รูป                   |
|     Kris 2  | ริษัท | ร       |   อาคารชุด | แบบสถาปัตยกรรมที่มีความทันสมัย |
|             |     | ัชดาภิเษก |           |     เน้นความเป็นส่วนตัว      |
| -   The     | บจ. |         | -         |     มีรูปแบบการต           |
|     Kris 3  | ธาน | หลังตึก   |   อาคารชุด | กแต่งและสิ่งอำนวยความสะดวกท |
|             | นท์ฯ | กฤษ     |           | ี่สอดคล้องกับวิถีชีวิตของคนรุ่นใหม่ |
| -   The     |     | ดาพลาซ่า | -         |                          |
|     Kris    | บ   |         |   อาคารชุด | -                        |
|     express | ริษัท | ต.      |           |    ทำเลที่ตั้งโครงการอยู่ในซอย |
|             |     | ห้วยขวาง |           |     รัชดาภิเษก 17 และ      |
|             |     | อ.      |           |                          |
|             |     | ห้วยขวาง |           |    ใกล้กับสถานีรถไฟฟ้าสุทธิสาร |
|             |     |         |           |     ทำให้เดินทางสะดวก      |
|             |     | ต.      |           |                          |
|             |     | ห้วยขวาง |           |                          |
|             |     | อ.      |           |                          |
|             |     | ห้วยขวาง |           |                          |
+-------------+-----+---------+-----------+--------------------------+
| กฤษดา ลากูน  | ธา  | ถนน     | -   บ     | -   การจัดวางผังโครงการ    |
| (โครงการ    | นนท์ | พระราม  | ้านพร้อมที่ดิน |     เน้นความโล่ง โปร่ง สบาย |
| 41)         |     | 5       |           |     มีทะเลสาบขนาดใหญ่ และ  |
|             | พร็อ |         | -         |     สวนส่วนกลางที่สวยงาม    |
|             | พเพ | แข      |   ที่ดินเปล่า |                          |
|             | อร์ตี้ | วงคูเวียง |           |  ตามแบบสถาปัตยกรรมแบบโกธิค |
|             |     | อ.      |           |                          |
|             |     | บางกรวย |           | -                        |
|             |     | จ.นนทบุรี |           |   มีความหลากหลายของแบบบ้าน |
|             |     |         |           |     และ มีทำเลที่ตั้งที่โดดเด่น  |
+-------------+-----+---------+-----------+--------------------------+
| กฤษดา แกรนด์ | อัล  | ถ       | -   บ     | -   ทำเลติดถนนใหญ่ คือ ถ.   |
| พาร์ค        | ลาย | นนพหลโย | ้านพร้อมที่ดิน |     พหลโยธิน              |
| (โครงการ    |     | ธิน-รังสิต |           |                          |
| 42)         | เท  | ต.      |           | -                        |
|             | คโน | คลองหนึ่ง |           | การจัดวางผังโครงการเน้นความ |
|             | โลยี | อ.      |           |     โปร่ง โล่ง สบาย และ    |
|             |     | คลองหลว |           |     ร่มรื่น                 |
|             |     | งปทุมธานี |           |                          |
|             |     |         |           | -   มีแบบบ้านให้เลือกมากมาย  |
+-------------+-----+---------+-----------+--------------------------+

  ความคืบหน้าในโครงการที่กลุ่มอสังหาริมทรัพย์ดำเนินการอยู่ในปัจจุบัน

[TABLE]

หมายเหตุ : พื้นที่โครงการ เป็นตัวเลขซึ่งประมาณขึ้นโดยการปัดเศษ

  ³กฤษดารอยัลพาร์ค ( โครงการ 19 ) กฤษดามารีน่า ( โครงการ 27 )
  กฤษดาไพรเวทพาร์ค ( โครงการ 29 ) กฤษดาซิตี้เลคแอนด์พาร์ค ( โครงการ 30 )
  เป็นโครงการที่ได้มีการโอนทรัพย์ชำระหนี้ให้กับสถาบันการเงิน
  โดยบริษัทได้รับสิทธิในการซื้อคืนก่อน (First Right)
  เพื่อนำไปจำหน่ายต่อให้กับลูกค้าของบริษัท

3.2 การตลาดและสภาวะการแข่งขัน

ภาวะอุตสาหกรรมโดยรวม

ช่วงปีที่ผ่านมา เศรษฐกิจไทยได้รับผลกระทบจากวิกฤติเศรษฐกิจโลกที่เข้าสู่ภาวะถดถอย
ตลอดจนปัญหาความขัดแย้งทางการเมืองที่ยังคงดำเนินอยู่อย่างต่อเนื่อง ส่งผลให้ภาคธุรกิจต่างๆ
ได้รับผลกระทบจากสถานการณ์ดังกล่าว อาทิ ธุรกิจส่งออก ธุรกิจท่องเที่ยวและโรงแรม
ธุรกิจสายการบิน ธุรกิจขนส่ง
รวมทั้งธุรกิจอสังหาริมทรัพย์ก็เป็นหนึ่งในธุรกิจที่ได้รับผลกระทบเช่นเดียวกัน
เนื่องจากกำลังซื้อที่อ่อนแอของผู้บริโภค ทำให้รัฐบาลต้องออกมาตรการต่างๆ เพื่อกระตุ้นเศรษฐกิจ
รวมถึงมาตรการกระตุ้นภาคอสังหาริมทรัพย์
เพื่อช่วยกระตุ้นตลาดอสังหาริมทรัพย์ให้สามารถขยายตัวต่อไปได้
ถึงแม้ว่ารัฐบาลจะมีมาตรการกระตุ้นภาคอสังหาริมทรัพย์ออกมา
หรืออัตราดอกเบี้ยเงินกู้ยืมที่อยู่ในระดับต่ำก็ตาม
แต่ผู้บริโภคก็ยังคงมีความระมัดระวังในการซื้อที่อยู่อาศัย
ตลอดจนผู้ประกอบการพัฒนาอสังหาริมทรัพย์เองก็มีความระมัดระวังในการลงทุนมากขึ้น
ซึ่งผู้ประกอบการบางรายชะลอการเปิดโครงการใหม่
โดยเฉพาะในกลุ่มผู้ประกอบการขนาดกลางและเล็ก
รวมทั้งผู้ประกอบการรายใหม่ที่ยังไม่มีความชำนาญในธุรกิจอสังหาริมทรัพย์ก็ชะลอการลงทุนออกไป

อย่างไรก็ตาม ในช่วงต้นไตรมาส 3 ของปี 2552 เศรษฐกิจไทยเริ่มมีสัญญาณการฟื้นตัว
ทำให้ผู้ประกอบการพัฒนาโครงการอสังหาริมทรัพย์บางรายเริ่มมีการเปิดโครงการใหม่ๆ เพิ่มขึ้น
เพื่อรองรับกำลังซื้อที่คาดว่าจะตามมาจากการฟื้นตัวของเศรษฐกิจ
ในขณะที่อัตราดอกเบี้ยเงินกู้ยืมยังอยู่ในอัตราต่ำ
ตลอดจนมาตรการกระตุ้นภาคอสังหาริมทรัพย์ของภาครัฐ พอที่จะช่วยให้ธุรกิจอสังหาริมทรัพย์ค่อยๆ
ปรับตัวดีขึ้นในช่วงปลายปี

ทั้งนี้ จากรายงานตัวเลขเศรษฐกิจของธนาคารแห่งประเทศไทยในเดือนกันยายน 2552
แสดงให้เห็นว่าภาพรวมของเศรษฐกิจไทยค่อยๆ ปรับตัวดีขึ้นต่อเนื่อง จากการเพิ่มขึ้นของการบริโภค
และการใช้จ่ายจากภาครัฐ รวมทั้งอุปสงค์จากต่างประเทศปรับตัวสูงขึ้นตามเศรษฐกิจโลก
โดยการส่งออกของไทยแม้จะยังคงหดตัว แต่เป็นการหดตัวในอัตราที่ชะลอลงอย่างต่อเนื่อง
สอดคล้องกับการผลิตภาคอุตสาหกรรมที่ปรับตัวเพิ่มขึ้น ทั้งการผลิตเพื่อขายในประเทศ
และเพื่อการส่งออก ขณะที่การจ้างงานปรับตัวดีขึ้น
โดยอัตราการว่างงานกลับมาอยู่ในภาวะปกติที่ร้อยละ 1.2 ของกำลังแรงงาน

นอกจากปัจจัยทางเศรษฐกิจที่สนับสนุนการฟื้นตัวของธุรกิจอสังหาริมทรัพย์แล้ว
ธุรกิจอสังหาริมทรัพย์ยังมีปัจจัยแวดล้อมทางธุรกิจบางประการที่สนับสนุนการฟื้นตัว ได้แก่

1.  มาตรการภาษีเพื่อกระตุ้นอสังหาริมทรัพย์
    ผู้ที่จ่ายเงินค่าซื้ออสังหาริมทรัพย์ที่ไม่เคยผ่านการใช้งานมาก่อน
    ในกรณีโอนกรรมสิทธิ์อสังหาริมทรัพย์ดังกล่าวภายในปี 2552
    สามารถลดหย่อนภาษีเงินได้บุคคลธรรมดาสำหรับเงินได้พึงประเมิน
    เป็นจำนวนเท่ากับมูลค่าที่จ่ายจริง แต่ไม่เกิน 300,000 บาท ซึ่งมาตรการดังกล่าวนี้จะสิ้นสุด
    ณ สิ้นปี 2552 และอีกมาตรการหนึ่งที่มีส่วนช่วยเร่งการตัดสินใจของผู้บริโภค คือ
    มาตรการลดหย่อนค่าธรรมเนียมการทำธุรกรรมอสังหาริมทรัพย์ โดยจะสิ้นสุดในวันที่ 28
    มีนาคม 2553
    ทำให้ผู้ประกอบการบางรายได้เร่งการก่อสร้างที่อยู่อาศัยให้เสร็จทันก่อนมาตรการภาษีจะสิ้นสุด
    เพื่อที่จะให้ผู้ซื้อได้รับสิทธิประโยชน์ทางภาษี
    ทำให้อาจจะมีผลต่อการเพิ่มขึ้นของจำนวนที่อยู่อาศัยสร้างเสร็จบางประเภทที่จะเพิ่มขึ้นเป็นจำนวนมากในปีนี้

2.  อัตราดอกเบี้ยที่อยู่ในระดับต่ำ และการแข่งขันในธุรกิจสินเชื่อที่อยู่อาศัยระหว่างสถาบันการเงิน
    การปรับลดอัตราดอกเบี้ยของธนาคารแห่งประเทศไทยได้ส่งผ่านให้ธนาคารพาณิชย์ปรับลดอัตราดอกเบี้ยเงินกู้ลง
    ซึ่งจะเห็นได้ว่าอัตราดอกเบี้ยเงินกู้ MLR ของธนาคารพาณิชย์รายใหญ่อยู่ที่ร้อยละ 5.85 –
    5.87 ลดลงจากเมื่อต้นปี 2552 ที่อัตราดอกเบี้ยเงินกู้อยู่ที่ร้อยละ 6.75
    ซึ่งการปรับลดอัตราดอกเบี้ยมีผลต่ออำนาจการซื้อที่อยู่อาศัยของผู้บริโภคเพิ่มขึ้น นอกจากนี้
    การแข่งขันในธุรกิจสินเชื่อที่อยู่อาศัยระหว่างสถาบันการเงิน เพื่อกระตุ้นยอดสินเชื่อที่อยู่อาศัย
    โดยธนาคารพาณิชย์บางแห่งยังเน้นการทำแคมเปญด้านราคา เป็นกลยุทธ์ในการทำตลาด
    โดยเฉพาะการทำแคมเปญอัตราดอกเบี้ยเงินกู้ต่ำพิเศษ
    ซึ่งเป็นการกำหนดอัตราดอกเบี้ยคงที่ที่ต่ำกว่าอัตราดอกเบี้ยลอยตัวในปัจจุบัน อาทิ
    อัตราดอกเบี้ยเงินกู้ร้อยละ 0 ต่อปี เป็นเวลา 3 เดือน เป็นต้น
    รวมถึงเพิ่มช่องทางการทำตลาดร่วมกับผู้ประกอบการพัฒนาโครงการอสังหาริมทรัพย์ อาทิ
    อัตราดอกเบี้ยเงินกู้ร้อยละ 0 ต่อปี เป็นเวลา 1 ปี เป็นต้น

3.  การแข่งขันระหว่างผู้ประกอบการพัฒนาอสังหาริมทรัพย์
    ธุรกิจอสังหาริมทรัพย์นับได้ว่ามีการแข่งขันที่สูง โดยเฉพาะในช่วงภาวะเศรษฐกิจยังคงชะลอตัว
    ผู้ประกอบการบางรายต้องการที่จะเร่งระบายสต๊อกบ้านสร้างเสร็จที่เหลือค้างอยู่
    เพื่อที่จะลดภาระต้นทุน และวางแผนในการเปิดโครงการใหม่
    ทำให้ผู้ประกอบการต่างปรับกลยุทธ์การตลาดของตน เพื่อจูงใจให้ผู้ซื้อเลือกซื้อที่อยู่อาศัยของตน
    อาทิ การลดราคา การแจกของสมนาคุณเป็นวงเงินที่สูง
    การร่วมทำแคมเปญกับสถาบันการเงินในการเสนออัตราดอกเบี้ยที่ต่ำพิเศษ เป็นต้น

[]นอกจากปัจจัยแวดล้อมทางธุรกิจที่เริ่มเป็นบวกมากขึ้นนั้น ยังมีสัญญาณที่ดีขึ้นในธุรกิจอสังหาริมทรัพย์
ได้แก่ ดัชนีความเชื่อมั่นของผู้ประกอบการธุรกิจพัฒนาที่อยู่อาศัยในไตรมาสที่ 3/52 มีค่า 55.8
เพิ่มขึ้นจากระดับ 48.1 ในไตรมาสที่ 2/52 ทำให้ในช่วงครึ่งหลังของปี
ผู้ประกอบการโครงการพัฒนาที่อยู่อาศัยเริ่มมีการเปิดตัวโครงการเพิ่มขึ้น
โดยเฉพาะโครงการคอนโดมิเนียมตามแนวเส้นทางการก่อสร้างโครงข่ายรถไฟฟ้าสายสีม่วงและสายสีแดง
ตามแนวส่วนต่อขยายรถไฟฟ้าจากเขตธนบุรีเข้าสู่ กทม. และแนวรถไฟฟ้า Airport Link
ควบรวม City Line รวมทั้งการเพิ่มขึ้นของจำนวนที่อยู่อาศัยผู้มีรายได้น้อยและปานกลาง
ซึ่งได้รับการอนุมัติส่งเสริมการลงทุนจากคณะกรรมการส่งเสริมการลงทุน (BOI)

อุปสงค์และอุปทานตลาดอสังหาริมทรัพย์ (Demand & Supply)

ภาวะตลาดอสังหาริมทรัพย์มีแนวโน้มดีขึ้นตามเศรษฐกิจที่ปรับตัวดีขึ้น อัตราดอกเบี้ยที่อยู่ในระดับต่ำ
และมาตรการกระตุ้นภาคอสังหาริมทรัพย์ของภาครัฐ โดยในด้านอุปทาน
จากข้อมูลของธนาคารแห่งประเทศไทย มีจำนวนที่อยู่อาศัยเปิดขายใหม่ในเขตกรุงเทพฯ
และปริมณฑล ในช่วง 9 เดือนแรกของปี 2552 จำนวน 31,318 หน่วย โดยเป็นอาคารชุดมากที่สุด
จำนวน 13,345 หน่วย คิดเป็นสัดส่วนร้อยละ 43 รองลงมาคือ ทาวน์เฮาส์และอาคารพาณิชย์
จำนวน 9,564 หน่วย และบ้านเดี่ยวและบ้านแฝด จำนวน 8,409 หน่วย คิดเป็นสัดส่วนร้อยละ 31
และ 27 ตามลำดับ

[]

ทั้งนี้ หากพิจารณาจากการออกใบอนุญาตจัดสรรที่ดินทั่วประเทศในไตรมาส 3/52 พบว่ามีจำนวน
9,495 หน่วย เพิ่มขึ้นจากไตรมาส 2/52 ที่มีจำนวน 7,829 หน่วย หรือเพิ่มขึ้นร้อยละ 21
โดยแบ่งเป็นทาวน์เฮาส์ บ้านเดี่ยว บ้านแฝด ที่ดินเปล่า และอาคารพาณิชย์ ตามลำดับ
และหากรวมทั้งปี 2552 (ไตรมาส 1 – 3)
การออกใบอนุญาตจัดสรรที่ดินทั่วประเทศลดลงจากช่วงเดียวกันปีก่อนร้อยละ 17

[]

[]

นอกจากนี้ จำนวนที่อยู่อาศัยสร้างเสร็จจดทะเบียนในเขตกรุงเทพฯ – ปริมณฑล ช่วงไตรมาส 1/52
– 3/52 เพิ่มขึ้นร้อยละ 8 เมื่อเทียบกับช่วงเดียวกันปีก่อน
โดยส่วนใหญ่ยังเป็นที่อยู่อาศัยประเภทอาคารชุด จำนวน 32,781 หน่วย คิดเป็นสัดส่วนร้อยละ 51
รองลงมาเป็น บ้านเดี่ยว ทาวน์เฮาส์และอาคารพาณิชย์ และบ้านแฝด ตามลำดับ
และคิดเป็นสัดส่วนร้อยละ 35, 13 และ 2 ตามลำดับ

[]

สำหรับด้านอุปสงค์ ในช่วงครึ่งปีหลังปรับตัวในทิศทางที่ดีขึ้นจากครึ่งปีแรก
จากภาวะเศรษฐกิจที่เริ่มมีสัญญาณที่ดี และส่วนหนึ่งเป็นผลจากมาตรการลดหย่อนภาษี 300,000 บาท
สำหรับผู้ซื้อบ้านหลังแรกที่จะสิ้นสุดลง ณ สิ้นปี 2552
และมาตรการกระตุ้นธุรกิจอสังหาริมทรัพย์ที่จะสิ้นสุดลงในเดือนมีนาคม 2553
ประกอบกับผู้ประกอบการแข่งขันกันทำกิจกรรมส่งเสริมการขาย
เพื่อเร่งระบายอุปทานคงค้างในตลาดเพื่อชดเชยยอดขายที่ลดลงในช่วงครึ่งปีแรก

ทั้งนี้ ปริมาณการจดทะเบียนโอนกรรมสิทธิ์ที่อยู่อาศัยในเขตกรุงเทพฯ – ปริมณฑล ในช่วง 9
เดือนแรกของปี 2552 มีจำนวน 107,563 แปลง ลดลงจาก 110,141
แปลงของช่วงเดียวกันปีก่อน หรือลดลงร้อยละ 6
โดยส่วนใหญ่เป็นการจดทะเบียนโอนกรรมสิทธิ์อาคารชุด จำนวน 38,187 แปลง
คิดเป็นสัดส่วนร้อยละ 35 รองลงมา ได้แก่ ทาวน์เฮาส์ บ้านเดี่ยว และอาคารพาณิชย์ ตามลำดับ

[]

จากการเปิดเผยข้อมูลการสำรวจโครงการที่อยู่อาศัยในกรุงเทพฯ – ปริมณฑล
ของศูนย์ข้อมูลอสังหาริมทรัพย์ ณ สิ้นเดือนมิถุนายน 2552 พบว่า มีโครงการที่มีหน่วยเหลือขายเกิน
6 หน่วย รวมทั้งสิ้น 2.8 แสนหน่วย แบ่งเป็นคอนโดมิเนียม 250 โครงการ ประมาณ 1 แสนหน่วย
และเป็นโครงการแนวราบ 940 โครงการ ประมาณ 1.8 แสนหน่วย

ทั้งนี้ ในจำนวนนี้สามารถขายไปได้แล้ว 1.8 แสนหน่วย คิดเป็นร้อยละ 64 โดยเป็นแนวราบ 1.1
แสนหน่วย และเป็นคอนโดมิเนียม 7.2 หมื่นหน่วย และมีโครงการเหลือขายอยู่อีก 9.8 หมื่นหน่วย
โดยแบ่งเป็นแนวราบ 7.0 หมื่นหน่วย และเป็นคอนโดมิเนียม 2.8 หมื่นหน่วย

[]

นอกจากนี้ ศูนย์ข้อมูลอสังหาริมทรัพย์ยังเปิดเผยข้อมูลโครงการที่เปิดขายใหม่ ในช่วงเดือนกรกฎาคม
– เดือนตุลาคม 2552 พบว่า มีอาคารชุดเปิดขายใหม่ 46 โครงการ จำนวน 14,806 ยูนิต
และโครงการบ้านจัดสรรเปิดขายใหม่ 56 โครงการ จำนวน 8,704 ยูนิต
ซึ่งส่วนใหญ่เป็นโครงการของผู้ประกอบการรายใหญ่

[] ในด้านราคาที่อยู่อาศัยเฉลี่ยต่อหน่วยของโครงการอสังหาริมทรัพย์ที่เปิดขายใหม่ในเขตกรุงเทพฯ
และปริมณฑล ประเภทบ้านเดี่ยว และทาวน์เฮาส์ทรงตัว ในขณะที่ราคาอาคารชุดมีแนวโน้มเพิ่มขึ้น
โดยเฉพาะโครงการที่เปิดขายใหม่ตามแนวรถไฟฟ้า โดยดัชนีราคาที่อยู่อาศัยในเขตกรุงเทพฯ
และปริมณฑล ในช่วง 9 เดือนแรกของปีนี้ ประเภทบ้านเดี่ยวพร้อมที่ดิน และทาวน์เฮาส์พร้อมที่ดิน
ลดลงจากช่วงเดียวกันปีก่อนร้อยละ 0.8 และ 0.2 ตามลำดับ

นอกจากนี้ หากพิจารณาจากสินเชื่อที่อยู่อาศัย ในช่วง 9 เดือนแรกของปีนี้
สินเชื่อที่อยู่อาศัยบุคคลทั่วไปปล่อยใหม่มีจำนวน 220,650 ล้านบาท
เพิ่มขึ้นจากช่วงเดียวกันปีก่อนที่มีจำนวน 209,909 ล้านบาท หรือเพิ่มขึ้นร้อยละ 5
ในขณะที่สินเชื่อที่อยู่อาศัยบุคคลทั่วไปคงค้าง ณ สิ้นไตรมาส 3/52 มีจำนวน 1.67 ล้านล้านบาท
หรือเพิ่มขึ้นจากช่วงเดียวกันปีก่อนร้อยละ 7
ซึ่งเป็นผลจากที่อยู่อาศัยประเภทคอนโดมิเนียมที่มีการเปิดโครงการเมื่อ 2 – 3 ปีที่ผ่านมา
เริ่มทยอยสร้างเสร็จเข้าสู่ตลาดเป็นจำนวนมาก
การจัดงานกระตุ้นตลาดอสังหาริมทรัพย์ของผู้ประกอบการพัฒนาโครงการอสังหาริมทรัพย์
และสถาบันการเงิน ตลอดจนมาตรการลดหย่อนภาษีเงินได้บุคคลธรรมดา
สำหรับผู้ที่ซื้ออสังหาริมทรัพย์ใหม่ และโอนกรรมสิทธิ์ภายในปี 2552
เป็นจำนวนเท่ากับมูลค่าที่จ่ายจริง แต่ไม่เกิน 300,000 บาท

[]

ในด้านผู้ประกอบการ สินเชื่อผู้ประกอบการที่อยู่อาศัยปล่อยใหม่ ในช่วง 9 เดือนแรกของปี 2552
มีจำนวน 33,225 ล้านบาท ลดลงจากช่วงเดียวกันปีก่อนที่มีจำนวน 58,387 ล้านบาท
หรือลดลงร้อยละ 43 โดยเป็นสินเชื่อสำหรับจัดสรรบ้านพร้อมที่ดินมากที่สุด รองลงมา ได้แก่
สร้างคอนโดมิเนียม/อพาร์ทเมนท์ สร้างอาคารพาณิชย์ และจัดสรรที่ดินเปล่า ตามลำดับ
ในขณะที่สินเชื่อผู้ประกอบการที่อยู่อาศัยคงค้าง ณ สิ้นไตรมาส 3/52 มีจำนวน 216,434 ล้านบาท
หรือลดลงจากช่วงเดียวกันปีก่อนร้อยละ 2

[]

ทั้งนี้ ผู้ประกอบการอสังหาริมทรัพย์ และสถาบันการเงินต่างก็มีความระมัดระวังมากขึ้น
โดยในช่วงที่ผ่านมาผู้ประกอบการชะลอการเปิดโครงการใหม่ๆ เพื่อรอดูทิศทางเศรษฐกิจ
ตลอดจนการเลือกทำเล และกลุ่มลูกค้าตามสภาวะตลาด
ซึ่งในปัจจุบันผู้ประกอบการได้หันมาเน้นการพัฒนาที่อยู่อาศัยระดับปานกลางไม่เกิน 3 ล้านบาทมากขึ้น
เนื่องจากยังมีความต้องการสูง และมีฐานตลาดที่ใหญ่
หรือเลือกพัฒนาที่อยู่อาศัยประเภทคอนโดมิเนียมใกล้แหล่งชุมชน ใจกลางเมือง
และใกล้เส้นทางรถไฟฟ้าทั้ง 2 ระบบ ทำให้แม้ว่าภาวะเศรษฐกิจไทยจะเผชิญกับปัจจัยลบนานัปการ
แต่ผู้ประกอบการบางรายยังสามารถสร้างยอดขายและผลกำไรได้อย่างต่อเนื่อง

ในด้านของสถาบันการเงินก็มีความระมัดระวังเช่นกัน โดยการอนุมัติสินเชื่อแก่ผู้ประกอบการ
ทางสถาบันการเงินจะมีการขอดูแผนการตลาดของโครงการ ทำเลที่ตั้ง กลุ่มลูกค้าเป้าหมาย
ประกอบการพิจารณาการให้สินเชื่อ ในขณะที่การอนุมัติสินเชื่อให้กับบุคคลทั่วไป
ถึงแม้ว่าจะมีการจัดโปรโมชั่นต่างๆ เพื่อกระตุ้นการขอรับสินเชื่ออย่างต่อเนื่อง
แต่กระบวนการอนุมัติก็จะต้องผ่านระบบการให้คะแนน (Credit Scoring)
และมีการตรวจสอบประวัติในด้านต่างๆ ที่จำเป็นของผู้กู้อย่างรอบคอบ

โดยภาพรวมแล้ว ตลาดที่อยู่อาศัยมีแนวโน้มที่จะขยายตัวดีขึ้น และในปีหน้าก็น่าจะขยายตัวต่อเนื่อง
แต่อย่างไรก็ตามยังมีปัจจัยเสี่ยงที่ต้องคำนึงถึง ได้แก่ ปัจจัยทางด้านการเมืองที่ยังมีความไม่แน่นอน
ซึ่งอาจส่งผลกระทบต่อโครงการรถไฟฟ้าที่รัฐบาลดำเนินการอยู่ในขณะนี้
ซึ่งจะเห็นได้ว่าในช่วงระยะเวลาที่ผ่านมา
โครงการอสังหาริมทรัพย์ส่วนใหญ่จะเปิดตัวรองรับกับเส้นทางรถไฟฟ้าสายต่างๆ
ที่จะเกิดขึ้นในอนาคต อาจจะได้รับผลกระทบหากโครงการรถไฟฟ้าเกิดการเปลี่ยนแปลงขึ้น
ตลอดจนยังมีปัจจัยเสี่ยงด้านอัตราดอกเบี้ยที่จะเริ่มขยับตัวขึ้น

ภาพรวมของธุรกิจอสังหาริมทรัพย์จำแนกตามประเภทปี 2552

บ้านจัดสรร

ภาวะเศรษฐกิจที่หดตัวลง ส่งผลให้ธุรกิจบ้านจัดสรรหดตัวตาม
โดยจำนวนบ้านจัดสรรสร้างเสร็จจดทะเบียนในเขตกรุงเทพฯ – ปริมณฑล ในช่วง 9
เดือนแรกของปีนี้ มีจำนวน 15,521 หน่วย ลดลงจากช่วงเดียวกันปีก่อนร้อยละ 19
โดยบ้านเดี่ยวมีสัดส่วนสูงร้อยละ 48 รองลงมาเป็นทาวน์เฮาส์และอาคารพาณิชย์ร้อยละ 46
และบ้านแฝดร้อยละ 6 ตามลำดับ

[]

อย่างไรก็ตาม การเปิดตัวโครงการใหม่ของผู้ประกอบการในธุรกิจบ้านจัดสรรในปี 2552
ส่วนใหญ่จะอยู่ในประเภททาวน์เฮาส์ ซึ่งจะเน้นทำเลในเมืองที่มีศักยภาพ ใกล้สถานีรถไฟฟ้า
สถานศึกษา และโรงพยาบาล ระดับราคาประมาณ 2 – 5 ล้านบาท
ซึ่งสอดรับกับกำลังซื้อของผู้บริโภค โดยเฉพาะในไตรมาส 3/52 ที่มีจำนวนหน่วยเปิดขายใหม่สูงถึง
4,049 หน่วย

[]

นอกจากนี้ การจดทะเบียนโอนกรรมสิทธิ์ที่อยู่อาศัยในเขตกรุงเทพฯ และปริมณฑล ในช่วง 9
เดือนแรกปี 2552 ประเภทบ้านจัดสรรมีจำนวน 69,174 หน่วย ลดลงจากช่วงเดียวกันปีก่อนร้อยละ
8 โดยเป็นการโอนกรรมสิทธิ์ในทาวน์เฮาส์มากที่สุด คิดเป็นสัดส่วนร้อยละ 48 รองลงมา ได้แก่
บ้านเดี่ยว อาคารพาณิชย์ และบ้านแฝด ตามลำดับ

[]

ปัจจัยที่สนับสนุนธุรกิจบ้านจัดสรรในปี 2552
ที่สำคัญเป็นมาตรการกระตุ้นภาคอสังหาริมทรัพย์ของรัฐบาล อาทิ
มาตรการลดหย่อนค่าธรรมเนียมการทำธุรกรรมอสังหาริมทรัพย์ และการลดหย่อนภาษีเงินได้ เป็นต้น
ตลอดจนอัตราดอกเบี้ยเงินกู้ทรงตัวในระดับต่ำ การแข่งขันทางธุรกิจระหว่างผู้ประกอบการ
การสร้างพันธมิตรทางธุรกิจระหว่างผู้ประกอบการและสถาบันการเงิน
รวมทั้งการก่อสร้างรถไฟฟ้าส่วนต่อขยาย
และเส้นทางใหม่ออกไปยังชานเมืองที่ส่งผลให้มีการขยายพื้นที่เพื่อสร้างที่อยู่อาศัยประเภทบ้านจัดสรรมากขึ้น

อย่างไรก็ตาม
ผู้ประกอบการเผชิญความเสี่ยงกับการนำสินทรัพย์รอการขายของสถาบันการเงินออกจำหน่ายอย่างต่อเนื่อง
ความเข้มงวดในการพิจารณาสินเชื่อโครงการบ้านจัดสรรของสถาบันการเงิน
รวมทั้งความผันผวนของตลาดทุน ทำให้แหล่งเงินทุนที่ผู้ประกอบการสามารถระดมทุนได้มีน้อยลง
รวมทั้งภาวะเศรษฐกิจหดตัว และปัญหาการว่างงาน ที่ส่งผลให้ผู้บริโภคมีกำลังซื้อน้อยลง
และชะลอการตัดสินใจซื้อที่อยู่อาศัย

สำหรับแนวโน้มในปี 2553 คาดว่า จะมีการพัฒนาโครงการบ้านเดี่ยวและทาวน์เฮาส์เพิ่มมากขึ้น
โดยเฉพาะการพัฒนาโครงการที่อยู่อาศัยตามแนวรถไฟฟ้าที่มุ่งสู่นอกเมือง อาทิ รถไฟฟ้าสายสีม่วง
(บางใหญ่ - บางซื่อ) รถไฟฟ้าแอร์พอร์ตลิงค์ เป็นต้น
ในด้านความต้องการที่อยู่อาศัยในประเภทบ้านจัดสรรในปี 2553 คาดว่า จะปรับตัวดีขึ้นจากปี 2552
โดยจะเป็นกลุ่มลูกค้าระดับกลางที่ตั้งครัวเรือนใหม่ และมีรายได้มั่นคง
ซึ่งมีความต้องการบ้านที่มีราคาไม่สูงจนเกินไป โดยระดับราคาในช่วง 2.5 – 5.0
ล้านบาทน่าจะได้รับความสนใจจากตลาดมากที่สุด

อาคารชุดพักอาศัย

ธุรกิจอาคารชุดพักอาศัยชะลอตัวลงตามภาวะเศรษฐกิจ
ซึ่งผู้ประกอบการส่วนใหญ่ชะลอการเปิดโครงการอาคารชุดใหม่ออกไป
ขณะเดียวกันผู้ประกอบการหลายรายยังมีห้องชุดพักอาศัยคงค้างเป็นจำนวนมาก
จึงต้องใช้กลยุทธ์ต่างๆ เพื่อเร่งยอดขาย
อย่างไรก็ตามห้องชุดพักอาศัยตามแนวรถไฟฟ้ายังเป็นที่ต้องการของตลาด ทั้งนี้
อาคารชุดเปิดขายใหม่ในเขตกรุงเทพฯ – ปริมณฑลในช่วง 9 เดือนแรกของปี 2552 มีจำนวน
13,345 หน่วย ลดลงจากช่วงเดียวกันปีก่อนถึงร้อยละ 47 (ช่วง 9 เดือนแรกปี 2551
มีอาคารชุดเปิดขายใหม่ในเขตกรุงเทพฯ – ปริมณฑล จำนวน 25,334 หน่วย)
โดยกระจุกตัวอยู่ทำเลรัชดาภิเษกและลาดพร้าว และในอนาคตทำเลมักกะสัน
และที่ดินที่ติดแนวรถไฟฟ้าแอร์พอร์ตลิงก์น่าจะมีโครงการใหม่เกิดขึ้นอีกมาก

[]

ขณะที่อาคารชุดสร้างเสร็จจดทะเบียนในเขตกรุงเทพฯ – ปริมณฑล ในช่วงไตรมาส 1/52 – 3/52
มีจำนวน 32,781 หน่วย เพิ่มขึ้นจากช่วงเดียวกันปีก่อนถึงร้อยละ 52
ซึ่งเป็นโครงการที่เปิดขายในช่วง 2 – 3 ปีที่ผ่านมา
สำหรับการโอนกรรมสิทธิ์ที่อยู่อาศัยในส่วนของอาคารชุด ในช่วงไตรมาส 1/52 – 3/52 มีจำนวน
38,187 หน่วย เพิ่มขึ้นจากช่วงเดียวกันปีก่อนร้อยละ 9
ซึ่งเป็นผลจากมาตรการกระตุ้นภาคอสังหาริมทรัพย์ของรัฐบาลที่จะสิ้นสุดในปลายเดือนมีนาคม 2553
และสิทธิการลดหย่อนภาษีเงินได้ของผู้ซื้ออสังหาริมทรัพย์ที่จะสิ้นสุด ณ สิ้นปี 2552

[]

สำหรับแนวโน้มการพัฒนาโครงการอาคารชุด พื้นที่กรุงเทพฯ ชั้นในและชั้นกลาง
และตามแนวรถไฟฟ้ายังคงมีแนวโน้มเพิ่มขึ้นอย่างต่อเนื่อง
เนื่องจากความต้องการที่อยู่อาศัยประเภทนี้ในบางทำเลยังมีอยู่สูง
อย่างไรก็ตามการพัฒนาอาคารชุดยังมีปัจจัยทางธุรกิจ คือ ต้นทุนค่าก่อสร้าง อาทิ
ราคาที่ดินที่ปรับตัวสูงขึ้นต่อเนื่อง ราคาวัสดุก่อสร้าง โดยเฉพาะราคาเหล็กที่มีแนวโน้มสูงขึ้น
ซึ่งอาจส่งผลให้ราคาห้องชุดในปี 2553 มีการปรับเพิ่มขึ้น

เซอร์วิส อพาร์ทเมนท์

จำนวนห้องพักยังคงเพิ่มขึ้น จากโครงการที่ก่อสร้างต่อเนื่องมาจากปีก่อน
ขณะที่นักลงทุนและนักท่องเที่ยวชาวต่างชาติ ซึ่งเป็นลูกค้ารายสำคัญของธุรกิจจะเข้าพักในเซอร์วิส
อพาร์ทเมนท์ลดลง เนื่องจากภาวะเศรษฐกิจโลกหดตัวลง
และการแพร่ระบาดของโรคไข้หวัดใหญ่สายพันธุ์ใหม่ 2009
ทำให้อัตราการเข้าพักในปีนี้อาจจะลดลงเหลือร้อยละ 73
นอกจากนี้ธุรกิจยังมีความเสี่ยงจากห้องพักล้นตลาด
ทำให้เกิดการแข่งขันทางด้านราคาอย่างรุนแรงขึ้น

[]

นอกจากปัจจัยเสี่ยงข้างต้น ธุรกิจเซอร์วิส อพาร์ทเมนท์ยังเผชิญปัจจัยเสี่ยงอื่นๆ อีก อาทิ
การบังคับใช้ พ.ร.บ. โรงแรม พ.ศ. 2547 ส่งผลให้ธุรกิจเซอร์วิส
อพาร์ทเมนท์ที่ให้บริการแบบรายวัน และรายสัปดาห์ ต้องปรับปรุงโครงการและปฏิบัติตาม พ.ร.บ.
ดังกล่าว อย่างไรก็ดี ธุรกิจยังได้รับปัจจัยสนับสนุนจากการส่งเสริมการท่องเที่ยว
และการสนับสนุนให้ไทยเป็นศูนย์กลางการรักษาพยาบาลของเอเชีย
เอื้ออำนวยให้ชาวต่างชาติเดินทางมาประเทศไทยมากขึ้น และใช้ระยะเวลาพักยาวนานขึ้น
รวมทั้งการขยายโครงข่ายรถไฟฟ้า และรถใต้ดิน ส่งผลให้ความต้องการเซอร์วิส
อพาร์ทเมนท์ตามเส้นทางดังกล่าวสูงขึ้น

ธุรกิจรับสร้างบ้าน

ธุรกิจรับสร้างบ้านได้รับผลกระทบจากภาวะเศรษฐกิจชะลอตัว
และปัญหาความไม่สงบทางการเมืองอย่างต่อเนื่อง
ในด้านผู้บริโภคก็จะตัดสินใจปลูกสร้างบ้านที่มีขนาดเล็กลง และเลือกผู้ประกอบการที่น่าเชื่อถือ
ผู้ประกอบการจึงมีการจัดกิจกรรมส่งเสริมการขายเป็นระยะๆ และหาตลาดใหม่ อาทิ
การขยายตลาดรับสร้างบ้านไปยังต่างจังหวัด การรับสร้างอาคารสำนักงาน
และการรับสร้างบ้านให้กับโครงการบ้านจัดสรร เป็นต้น
พร้อมทั้งปรับกลยุทธ์รับสร้างบ้านในระดับราคาที่สอดคล้องกับความต้องการของตลาดมากขึ้น
และพัฒนารูปแบบบ้านให้มีเนื้อที่ที่ใช้ประโยชน์ได้มากขึ้น
ตลอดจนร่วมเป็นพันธมิตรทางธุรกิจกับกลุ่มผู้ประกอบการค้าวัสดุก่อสร้าง
เพื่อบริหารต้นทุนและค่าใช้จ่ายให้มีประสิทธิภาพมากขึ้น

[]

ทั้งนี้ ที่อยู่อาศัยสร้างเสร็จจดทะเบียนที่ประชาชนสร้างเองในช่วงไตรมาส 1/52 – 3/52 มีจำนวน
15,951 หน่วย ลดลงจากช่วงเดียวกันปีก่อนร้อยละ 14 โดยบ้านสร้างเองส่วนใหญ่เป็นบ้านเดี่ยว
ซึ่งมีจำนวนสูงถึง 14,783 หน่วย มีสัดส่วนสูงถึงร้อยละ 93 ของบ้านสร้างเองทั้งหมด

ผู้ประกอบการรับสร้างบ้านเผชิญกับปัจจัยเสี่ยงต่างๆ ได้แก่
ขีดความสามารถในการรับงานได้จำกัดของผู้ประกอบการ
อำนาจการต่อรองต่ำในการจัดซื้อวัสดุก่อสร้าง
ตลอดจนความเข้มงวดของสถาบันการเงินในการอนุมัติสินเชื่อที่อาจกระทบต่อผู้ขอกู้สร้างบ้านบนที่ดินตนเอง

อย่างไรก็ตาม ยังมีปัจจัยสนับสนุนธุรกิจรับสร้างบ้านบ้าง อาทิ ธุรกิจรับสร้างบ้านมีการวิจัย
และพัฒนาแบบบ้านรุ่นใหม่อย่างต่อเนื่อง เพื่อให้สามารถตอบสนองกับความต้องการของลูกค้า
ทีมงานมืออาชีพ และเจ้าหน้าที่ที่พร้อมอำนวยความสะดวกให้กับลูกค้าในทุกด้าน
รวมทั้งราคาวัสดุก่อสร้าง และอัตราดอกเบี้ยในปัจจุบันที่ทรงตัวอยู่ในระดับต่ำ
ประกอบกับทางสมาคมธุรกิจรับสร้างบ้านมีการจัดกิจกรรมทางการตลาดอย่างต่อเนื่อง

สำหรับแนวโน้มธุรกิจรับสร้างบ้านในปี 2553 ผู้ประกอบการคงเผชิญกับความท้าทายมากขึ้น
โดยในช่วงที่ภาวะเศรษฐกิจยังไม่ฟื้นตัวอย่างมีเสถียรภาพ
ผู้บริโภคยังชะลอการตัดสินใจสร้างที่อยู่อาศัย ตลอดจนภาพลักษณ์ของผู้ประกอบการบางราย อาทิ
ปัญหากรณีสร้างบ้านแล้วไม่ได้บ้าน และการส่งงานล่าช้า ทำให้ผู้บริโภคต้องมีภาระรายจ่ายเพิ่มขึ้น
เป็นต้น ซึ่งผู้ประกอบการจำเป็นต้องปรับภาพลักษณ์ของตนเอง และพัฒนาคุณภาพการให้บริการให้ดีขึ้น
เนื่องจากลูกค้าในปัจจุบันจะทำการศึกษาข้อมูลเกี่ยวกับการสร้างที่อยู่อาศัย ไม่ว่าจะเป็นแบบบ้าน
ความคงทนของวัสดุก่อสร้างแต่ละประเภท ตลอดจนราคาวัสดุก่อสร้าง
ควบคู่ไปกับการปรึกษาบริษัทรับสร้างบ้าน

อาคารสำนักงาน

ในช่วงไตรมาส 1/52 – 3/52 มีการขออนุญาตก่อสร้างพื้นที่อาคารสำนักงานในเขตกรุงเทพฯ –
ปริมณฑลจำนวน 109,919 ตารางเมตร ลดลงจากช่วงเดียวกันปีก่อนร้อยละ 77
ทั้งปีคาดว่าจะมีพื้นที่อาคารสำนักงานทั้งหมด 7.3 ล้านตารางเมตร เพิ่มขึ้นจากปีก่อนร้อยละ 2.1
มีการใช้พื้นที่ทั้งสิ้น 6.4 ล้านตารางเมตร หรือมีอัตราการใช้พื้นที่อยู่ที่ร้อยละ 88
ลดลงเล็กน้อยจากปีก่อนที่มีอัตราการใช้พื้นที่ร้อยละ 89
โดยพื้นที่อาคารสำนักงานส่วนใหญ่อยู่ในพื้นที่ถนนสีลม – สาทร

[]

[]

จากภาวะเศรษฐกิจที่ชะลอตัวผู้เช่าจำเป็นต้องปรับลดค่าใช้จ่าย จึงเริ่มปรับลดพื้นที่เช่าลง
และบางแห่งย้ายไปยังอาคารสำนักงานที่มีราคาค่าเช่าที่ถูกกว่า
อย่างไรก็ดีอาคารสำนักงานตามแนวเส้นทางรถไฟฟ้า
และรถไฟใต้ดินที่มีมาตรฐานการบริการที่ดียังเป็นที่ต้องการอย่างต่อเนื่อง
แม้จะมีการแข่งขันในด้านราคาค่าเช่ารุนแรงขึ้นก็ตาม

อย่างไรก็ตาม การก่อสร้างอาคารสำนักงานในอนาคตได้รับผลกระทบจากพระราชบัญญัติผังเมือง
กรุงเทพมหานคร ซึ่งปรับลดอัตราส่วนพื้นที่อาคารรวมต่อพื้นที่ดิน (Floor Area Ratio)
พร้อมทั้งปรับเพิ่มอัตราส่วนพื้นที่ว่างต่ออาคารรวม (Open Space Ratio)
ซึ่งทำให้การก่อสร้างอาคารสำนักงานจะต้องมีขนาดที่ดินมากขึ้น ประกอบกับเมื่อวันที่ 22 มิ.ย.
2552 กระทรวงพลังงานเริ่มบังคับใช้กฎกระทรวง
เรื่องการกำหนดมาตรฐานหลักการและวิธีการออกแบบอาคารอนุรักษ์พลังงาน
โดยผู้ที่ก่อสร้างอาคารใหม่หรือต่อเติมอาคารที่มีเนื้อที่ตั้งแต่ 2,000 ตารางเมตรขึ้นไป
จะต้องออกแบบและใช้วัสดุที่สามารถประหยัดพลังงานได้อย่างน้อยร้อยละ 10

ศูนย์การค้า

ธุรกิจอาคารศูนย์การค้า คาดว่าในปี 2552 จะมีอัตราการเช่าพื้นที่โดยรวมร้อยละ 91.9
ลดลงจากร้อยละ 92.6 ในปีก่อน ตามภาวะเศรษฐกิจที่ชะลอตัวลง
ซึ่งส่งผลให้ผู้เช่าชะลอการเปิดร้านค้าใหม่
ขณะเดียวกันผู้บริโภคยังคงมีความระมัดระวังในการใช้จ่าย
ผู้ประกอบการธุรกิจศูนย์การค้าจึงต้องปรับกลยุทธ์การตลาด
โดยสร้างพันธมิตรทางธุรกิจกับร้านค้าจัดกิจกรรมส่งเสริมการตลาดทุกเดือนเพื่อกระตุ้นยอดขาย
และศึกษาความเป็นไปได้ทางธุรกิจอย่างรอบคอบก่อนการตัดสินใจลงทุนขยายธุรกิจ

ทั้งนี้ จำนวนพื้นที่ศูนย์การค้าทั้งหมดในปี 2552 คาดว่าจะเพิ่มขึ้นเล็กน้อยจากปีก่อนประมาณร้อยละ 1
เป็น 5.09 ล้านตารางเมตร ขณะที่พื้นที่ที่มีการเช่าเพิ่มขึ้นร้อยละ 0.2 เป็น 4.68
ล้านตารางเมตร

[]

ในช่วงปีที่ผ่านมา ธุรกิจศูนย์การค้าได้รับปัจจัยลบหลายด้าน ทั้งจากความขัดแย้งทางการเมือง
การก่อการร้าย และการแพร่ระบาดของโรคภัยต่างๆ
ตลอดจนปัญหาเศรษฐกิจที่ก่อให้เกิดปัญหาการว่างงาน และกระทบกำลังซื้อผู้บริโภค
อย่างไรก็ตามยังได้รับปัจจัยบวกจากมาตรการกระตุ้นเศรษฐกิจของรัฐบาลที่ช่วยเพิ่มกำลังซื้อของผู้บริโภค
อาทิ การยกเว้นค่าสาธารณูปโภค การจ่ายเงินช่วยเหลือค่าครองชีพผู้ประกันตน ข้าราชการ
และพนักงานรัฐวิสาหกิจ ที่มีรายได้น้อย จำนวนคนละ 2,000 บาท
และการจ่ายเงินยังชีพให้ผู้สูงอายุ ที่มีอายุตั้งแต่ 60 ปีขึ้นไปเดือนละ 500 บาท

นิคมอุตสาหกรรม

จากภาวะเศรษฐกิจที่ชะลอตัว ส่งผลให้ยอดขาย/เช่าพื้นที่นิคมอุตสาหกรรมลดลง โดยฝ่ายวิจัยธุรกิจ
ธนาคารกรุงไทยคาดว่าพื้นที่ใช้งานของนิคมอุตสาหกรรมจะเพิ่มขึ้นจากช่วงเดียวกันปีก่อนเพียงร้อยละ
0.3

[]

ทั้งนี้ นิคมอุตสาหกรรมในประเทศไทยเผชิญกับการแข่งขันที่สูงขึ้น โดยประเทศเพื่อนบ้าน อาทิ จีน
และเวียดนาม มีการส่งเสริมการลงทุนมากขึ้น
ประกอบกับยังมีความได้เปรียบในเรื่องค่าจ้างแรงงาน
ทำให้มีการเคลื่อนย้ายการลงทุนไปยังประเทศเหล่านี้มากขึ้น
นอกจากนี้การก่อตั้งนิคมอุตสาหกรรมในประเทศไทยยังได้รับการต่อต้านจากชุมชน
โดยเฉพาะปัญหาในเรื่องสิ่งแวดล้อมและมลภาวะต่างๆ
ตลอดจนบรรยากาศการลงทุนในประเทศที่ไม่ดี ทั้งจากสถานการณ์ทางการเมือง และปัญหามาบตาพุด

บทสรุปและข้อคิดเห็นตลาดอสังหาริมทรัพย์ปี 2552

ภาพรวมธุรกิจอสังหาริมทรัพย์ในปี 2552 ยังมีปัจจัยลบรุมเร้าหลายด้านต่อเนื่องจากปี 2551
ทั้งปัญหาเศรษฐกิจ และปัญหาความขัดแย้งทางการเมือง
โดยเฉพาะในช่วงครึ่งแรกของปีมีผลกระทบอย่างมาก
เกิดภาวะชะลอตัวทั้งในด้านผู้ประกอบการและผู้บริโภค
แต่ในช่วงครึ่งปีหลังเมื่อสถานการณ์ทางเศรษฐกิจเริ่มเห็นสัญญาณการฟื้นตัวที่ชัดเจนขึ้น
ผู้ประกอบการจึงเริ่มมีการเปิดตัวโครงการใหม่เพิ่มขึ้น
เพื่อรองรับกำลังซื้อที่คาดว่าจะตามมาจากการฟื้นตัวของเศรษฐกิจ

อย่างไรก็ตาม ธุรกิจอสังหาริมทรัพย์ยังมีปัจจัยสนับสนุนอยู่บ้าง อาทิ
มาตรการภาษีเพื่อกระตุ้นอสังหาริมทรัพย์ของรัฐบาล อัตราดอกเบี้ยที่อยู่ในระดับต่ำ
และการแข่งขันในธุรกิจสินเชื่อที่อยู่อาศัยระหว่างสถาบันการเงิน
ที่ช่วยกระตุ้นการตัดสินใจซื้อที่อยู่อาศัยของผู้บริโภค ส่งผลให้ภาวะอสังหาริมทรัพย์ในปี 2552
โดยรวมไม่หดตัวมากนัก

ทั้งนี้ ความต้องการที่อยู่อาศัยในช่วงปีที่ผ่านมา ส่วนใหญ่เป็นที่อยู่อาศัยระดับราคาปานกลางถึงต่ำ
โดยบ้านเดี่ยวจะมีราคาเฉลี่ยอยู่ที่ประมาณ 3.0 – 3.5 ล้านบาท
ขณะที่ทาวน์เฮาส์และคอนโดมิเนียมจะอยู่ในช่วงราคา 1.8 – 1.9 ล้านบาท

ในส่วนของการพัฒนาโครงการอสังหาริมทรัพย์ส่วนใหญ่ยังคงเป็นคอนโดมิเนียม
แต่ผู้ประกอบการเริ่มหันมาพัฒนาโครงการบ้านจัดสรรเพิ่มมากขึ้น
โดยการพัฒนาที่อยู่อาศัยยังคงอยู่ตามแนวโครงข่ายการคมนาคมที่สะดวก อาทิ
การเปิดเส้นทางเชื่อมต่อถนนวงแหวนรอบนอกฝั่งตะวันออกโดยสมบูรณ์ในไตรมาส 1/52
ทำให้โครงการที่อยู่อาศัยย่านลำลูกกา – รามอินทรา
และบริเวณใกล้เคียงกับจุดขึ้นลงถนนวงแหวนต่างได้รับประโยชน์จากความคล่องตัวในการเดินทางของผู้บริโภค
ตลอดจนการเปิดส่วนต่อขยายรถไฟฟ้า BTS จากสะพานสาทรข้ามแม่น้ำเจ้าพระยาไปสู่ฝั่งธนบุรี
นอกจากนี้ยังมีการเปิดตัวโครงการใหม่เพิ่มขึ้นตามแนวส่วนต่อขยายรถไฟฟ้าสายสีม่วง (บางซื่อ –
บางใหญ่) และรถไฟฟ้าแอร์พอร์ตลิงค์ เป็นต้น

ในด้านการให้สินเชื่อของสถาบันการเงินยังคงมีความเข้มงวด ทั้งในด้านสินเชื่อผู้ประกอบการ
และสินเชื่อบุคคลทั่วไป อย่างไรก็ดี เมื่อภาวะเศรษฐกิจเริ่มมีสัญญาณการฟื้นตัวมากขึ้น
ประกอบกับมาตรการกระตุ้นเศรษฐกิจและมาตรการกระตุ้นภาคอสังหาริมทรัพย์ของรัฐบาล
ตลอดจนอัตราดอกเบี้ยที่อยู่ในระดับต่ำ ทำให้ผู้บริโภคมีความเชื่อมั่นมากขึ้น และตัดสินใจซื้อที่อยู่อาศัย
สถาบันการเงินก็ปรับกลยุทธ์
โดยการทำตลาดร่วมกับผู้ประกอบการในการนำเสนออัตราดอกเบี้ยพิเศษแก่ลูกค้าโครงการ
และการแข่งขันที่เข้มข้นขึ้นระหว่างสถาบันการเงิน อาทิ การเสนออัตราดอกเบี้ยพิเศษ
ฟรีค่าธรรมเนียมต่างๆ หรือการแจกของสมนาคุณ
ซึ่งส่งผลให้การให้สินเชื่อที่อยู่อาศัยในช่วงปีที่ผ่านมาขยายตัวมากขึ้นได้

แนวโน้มธุรกิจอสังหาริมทรัพย์ปี 2553

สถานการณ์ธุรกิจอสังหาริมทรัพย์ในปี 2553 คาดว่า น่าจะกลับมามีความคึกคักอีกครั้ง
ทั้งในด้านของการเปิดตัวโครงการใหม่ และการซื้อขายที่น่าจะขยายตัวได้ดีขึ้น
จากปัจจัยด้านเศรษฐกิจที่เริ่มฟื้นตัวขึ้น

ภาวะเศรษฐกิจที่เริ่มส่งสัญญาณการฟื้นตัวมาตั้งแต่ช่วงครึ่งหลังปี 2552
และจากการที่มีหลายหน่วยงานคาดว่าเศรษฐกิจไทยในปีนี้น่าจะขยายตัวเป็นบวกได้ที่ร้อยละ 2.5 –
3.5 จากที่หดตัวร้อยละ 3.1 ในปี 2552
ตลอดจนการดำเนินนโยบายกระตุ้นเศรษฐกิจอย่างต่อเนื่องของรัฐบาล
น่าจะมีผลต่อเนื่องไปสู่การกระตุ้นการลงทุนภาคเอกชน และกิจกรรมทางเศรษฐกิจอื่นๆ
ที่ปรับตัวดีขึ้นน่าจะส่งผลต่อกำลังซื้อของผู้บริโภค รวมทั้งความมั่นใจต่อรายได้ และการมีงานทำ
ให้ปรับตัวดีขึ้นตาม และเป็นปัจจัยสนับสนุนให้ผู้ที่ต้องการซื้อที่อยู่อาศัยเริ่มตัดสินใจซื้อได้เร็วขึ้น
ประกอบกับมาตรการลดหย่อนค่าธรรมเนียมการทำธุรกรรมด้านอสังหาริมทรัพย์ที่จะสิ้นสุดในวันที่ 28
มีนาคม 2553
น่าจะมีส่วนช่วยผู้บริโภคกลุ่มที่มีความพร้อมในการซื้อที่อยู่อาศัยเร่งการตัดสินใจซื้อที่อยู่อาศัย

นอกจากนี้ อัตราดอกเบี้ยที่จะยังทรงตัวอยู่ในระดับต่ำอย่างน้อยก็ในช่วงครึ่งแรกปี 2553
น่าจะยังคงเป็นปัจจัยหนุนต่อตลาดที่อยู่อาศัย
ตลอดจนแนวโน้มการแข่งขันที่รุนแรงในธุรกิจสินเชื่อที่อยู่อาศัย
ทำให้สถาบันการเงินยังคงต้องออกผลิตภัณฑ์สินเชื่อที่อยู่อาศัยอัตราดอกเบี้ยพิเศษ
เพื่อจูงใจผู้ซื้อที่อยู่อาศัยให้เลือกใช้สถาบันการเงินของตนเอง

อย่างไรก็ตาม
การฟื้นตัวทางเศรษฐกิจของไทยยังคงมีความเสี่ยงจากปัญหาความไม่แน่นอนทางการเมืองภายในประเทศ
และเสถียรภาพการฟื้นตัวของเศรษฐกิจโลกที่อาจทำให้การฟื้นตัวของเศรษฐกิจขาดความต่อเนื่องได้
ซึ่งอาจส่งผลต่อการตัดสินใจซื้อที่อยู่อาศัย

นอกจากนี้ ต้นทุนการก่อสร้างที่มีแนวโน้มสูงขึ้น อาทิ ราคาน้ำมัน ราคาสินค้าโภคภัณฑ์
โดยเฉพาะเหล็ก และราคาวัสดุก่อสร้างอื่นๆ อาจทำให้ผู้ประกอบการต้องปรับราคาที่อยู่อาศัย
ตลอดจนอัตราดอกเบี้ยที่มีแนวโน้มปรับตัวสูงขึ้นในช่วงครึ่งหลังของปี ซึ่งส่งผลต่อต้นทุนการกู้ยืม
ทั้งในด้านผู้ประกอบการ และผู้ที่ต้องการซื้อที่อยู่อาศัย

ผู้ประกอบการต้องเผชิญกับการแข่งขันที่สูงในทุกกลุ่มลูกค้า
ตั้งแต่กลุ่มลูกค้าระดับล่างจนถึงกลุ่มลูกค้าระดับบน จากปัจจัยที่เริ่มเอื้อต่อการดำเนินธุรกิจ
ทำให้ผู้ประกอบการเริ่มมีการเปิดแผนโครงการลงทุนใหม่มากขึ้น
โดยส่วนใหญ่จะยังเน้นไปยังกลุ่มลูกค้าระดับกลาง ซึ่งเป็นฐานลูกค้าที่มีขนาดใหญ่ในตลาด
และจากต้นทุนการก่อสร้างที่มีแนวโน้มสูงขึ้น ทำให้ผู้ประกอบการต้องปรับรูปแบบ
และคุณสมบัติของที่อยู่อาศัยให้สอดคล้องกับกำลังซื้อของผู้บริโภค
ซึ่งคาดว่าระดับราคาที่อยู่อาศัยจะเฉลี่ยอยู่ที่ประมาณ 2.5 – 3.0 ล้านบาท
โดยจะเป็นทาวน์เฮาส์และคอนโดมิเนียมราคาไม่เกิน 3.0 ล้านบาท และบ้านเดี่ยวราคา 2.5 –
5.0 ล้านบาท และการเปิดตัวโครงการใหม่ในปีนี้ น่าจะเป็นโครงการในแนวราบมากขึ้น

สำหรับทำเลที่ผู้ประกอบการให้ความสนใจมากในการพัฒนาโครงการแนวราบ ได้แก่
แนวรถไฟฟ้าสายใหม่ อาทิ รถไฟฟ้าแอร์พอร์ตลิงค์ โซนพระราม 9 และรถไฟฟ้าสายสีม่วง บางใหญ่
– บางซื่อ ทำเลบางใหญ่ และบางกรวย – ไทรน้อย เป็นต้น
นอกจากนี้ยังมีเส้นทางส่วนต่อขยายเข้าเมือง อาทิ วงแหวน – อ่อนนุช ราชพฤกษ์ – พระราม 5
เป็นต้น

ในขณะที่คอนโดมิเนียมยังคงมีการลงทุนอย่างต่อเนื่อง ตามความต้องการที่ยังคงมีอยู่ในบางพื้นที่
โดยผู้ประกอบการจะเน้นทำเลเป็นหลัก กล่าวคือ จะเป็นแหล่งชุมชนใหม่
และยังไม่มีโครงการคอนโดมิเนียมเกิดขึ้นในแถบนั้น
หรืออาจเลือกเปิดโครงการที่มีระยะห่างจากรถไฟฟ้าประมาณ 1 กม.
แต่อยู่ในระยะทางที่สะดวกในการเดินทางมารถไฟฟ้า
เพื่อที่จะสามารถพัฒนาห้องชุดในระดับราคาที่สอดคล้องกับความต้องการของกลุ่มลูกค้าเป้าหมายได้
อย่างไรก็ตาม ผู้ประกอบการจะต้องมีความระมัดระวังมากขึ้น
เนื่องจากในช่วงหลายปีที่ผ่านมาได้มีการเปิดโครงการเป็นจำนวนมากในทำเลเดียวกัน
ทำให้ในบางทำเลเริ่มประสบกับปัญหาอุปทานส่วนเกิน

ถึงแม้ว่าสถาบันการเงินจะมีการแข่งขันสูงขึ้นในธุรกิจสินเชื่อที่อยู่อาศัย
แต่ในแง่ของผู้ประกอบการพัฒนาอสังหาริมทรัพย์
สถาบันการเงินยังมีความระมัดระวังในการปล่อยสินเชื่ออยู่มาก โดยมีการพิจารณาเงื่อนไขต่างๆ
อย่างชัดเจน อาทิ ความพร้อมของแผนการตลาดของโครงการ ทำเลที่ตั้ง
ปริมาณอุปทานที่มีอยู่ในตลาด และกลุ่มลูกค้าเป้าหมาย เป็นต้น
ทำให้ผู้ประกอบการพัฒนาอสังหาริมทรัพย์ที่ไม่มีความชำนาญ
และความเข้มแข็งทางการเงินเข้ามาทำตลาดได้ยาก โดยเฉพาะผู้ประกอบการขนาดกลางและเล็ก

โดยรวมแล้ว ในปี 2553 ธุรกิจอสังหาริมทรัพย์น่าจะปรับตัวในทิศทางที่ดีขึ้น อย่างค่อยเป็นค่อยไป
โดยกำลังซื้อยังคงมาจากกลุ่มผู้บริโภคที่มีความพร้อม และมีความจำเป็นในการซื้อที่อยู่อาศัยเป็นหลัก
สำหรับปัจจัยสนับสนุนตลาดอสังหาริมทรัพย์จะมาจากภาวะเศรษฐกิจที่เริ่มมีสัญญาณการฟื้นตัว
อัตราดอกเบี้ยที่ยังทรงตัวอยู่ในระดับต่ำในช่วงครึ่งแรกของปี และการแข่งขันที่สูงขึ้น
ทั้งในด้านผู้ประกอบการพัฒนาอสังหาริมทรัพย์ และในด้านสินเชื่อที่อยู่อาศัยของสถาบันการเงิน
อย่างไรก็ตาม ตลาดอสังหาริมทรัพย์ยังเผชิญความเสี่ยงจากความไม่แน่นอนทางการเมือง
เสถียรภาพการฟื้นตัวทางเศรษฐกิจของโลก
อัตราดอกเบี้ยที่มีแนวโน้มปรับตัวสูงขึ้นในช่วงครึ่งหลังของปี
ตลอดจนต้นทุนการก่อสร้างที่มีแนวโน้มสูงขึ้น

1.  งานที่ยังไม่ได้ส่งมอบ

  ณ 31 ธันวาคม 2551 บริษัทฯและบริษัทย่อยมีมูลค่างานที่ขายได้แล้วแต่ยังไม่ได้โอน จำนวน
  183.90 ล้านบาท